amanoisuno/poetBack huggingface dataset:
春愁 韓琮 
金烏長飛玉兔走，青鬢長青古無有。秦娥十六語如弦，勸君年少莫遊春，暖風遲日濃於酒。
牡丹 韓琮 
殘花何處藏，盡在牡丹房。嫩蕊包金粉，重葩結繡囊。雲凝巫峽夢，簾閉景陽妝。應恨年華促，遲遲待日長。
興平縣野中得落星石移置縣齋 韓琮 
的的墮芊蒼，茫茫不記年。幾逢疑虎將，應逐犯牛仙。擇地依蘭畹，題詩間錦錢。何時成五色，卻上女媧天。
題商山店 韓琮 
商山驛路幾經過，未到仙娥見謝娥。紅錦機頭拋皓腕，碧澗門前一條水，豈知平地有天河。
風 韓琮 
競持飄忽意何窮，為盛為衰半不同。偃草喜逢新雨後，莫見東風便無定，滿帆還有濟川功。
雲 韓琮 
深惹離情靄落暉，如車如蓋早依依。山頭觸石應常在，春風淡蕩無心後，見說襄王夢亦稀。
露 韓琮 
長隨聖澤墮堯天，濯遍幽蘭葉葉鮮。才喜輕塵銷陌上，幾處花枝抱離恨，曉風殘月正潸然。
霞 韓琮 
應是行雲未擬歸，變成春態媚晴暉。深如綺色斜分閣，曉來何處低臨水，無限鴛鴦妒不飛。
潁亭 韓琮 
潁上新亭瞰一川，幾重舊址敞幽關。寒聲北下當軒水，知君久負巢由志，早晚相忘寂寞間。
詠馬 韓琮 
曾經伯樂識長鳴，不似龍行不敢行。金埒未登嘶若是，早晚飛黃引同皂，碧雲天上作鸞鳴。
題圭峰下長孫家林亭 韓琮 
趙國林亭二百年，綠苔如毯葛如煙。閑期竹色搖霜看，明知富貴非身物，莫為金章墮地仙。
牡丹 韓琮 
桃時杏日不爭濃，葉帳陰成始放紅。曉豔遠分金掌露，如夢如仙忽零落，暮霞何處綠屏空。
雨 韓琮 
陰雲拂地散絲輕，長得為霖濟物名。夜浦漲歸天塹闊，不及流他荷葉上，似珠無數轉分明。
京西即事 韓琮 
秋草河蘭起陣雲，涼州唯向管弦聞。豺狼毳幕三千帳，昭陽亦待平安火，誰握旌旗不見勳。
公子行 韓琮 
紫袖長衫色，銀蟬半臂花。帶裝盤水玉，鞍繡坐雲霞。別殿承恩澤，飛龍賜渥窪。控羅青褭轡，鏤象碧熏葩。意氣傾歌舞，闌珊走鈿車。袖障雲縹緲，釵轉鳳欹斜。珠卷迎歸箔，雕籠晃醉紗。唯無難夜日，不得似仙家。
秋晚信州推院親友或責無書，即事寄答 韓琮 
官信安仁拙，書非叔夜慵。謬馳驄馬傳，難附鯉魚封。萬里勞何補，千年運忝逢。不量橫草力，虛慕入雲蹤。潔水空澄鑒，持鉛亦礪鋒。月寒深夜桂，霜凜近秋松。憲摘無逃魏，冤申得夢馮。問狸將挾虎，殲蠆敢虞蜂。商吹移砧調，春華改鏡容。歸期方畹積，愁思暮山重。仙鼠猶驚燕，莎雞欲變蛩。唯應碧湘浦，雲落及芙蓉。
晚春江晴寄友人 韓琮 
晚日低霞綺，晴山遠畫眉。春青河畔草，不是望鄉時。
涼州詞 韓琮 
樹發花如錦，鶯啼柳若絲。更遊歡宴地，悲見別離時。
暮春滻水送別 韓琮 
綠暗紅稀出鳳城，暮雲樓閣古今情。行人莫聽宮前水，流盡年光是此聲。
駱穀晚望 韓琮 
秦川如畫渭如絲，去國還家一望時。公子王孫莫來好，嶺花多是斷腸枝。
二月二日遊洛源 韓琮 
舊苑新晴草似苔，人還香在踏青回。今朝此地成惆悵，已後逢春更莫來。
柳 韓琮 
折柳歌中得翠條，遠移金殿種青霄。上陽宮女含聲送，不忿先歸舞細腰。
楊柳枝 韓琮 
梁苑隋堤事已空，萬條猶舞舊春風。那堪更想千年後，誰見楊花入漢宮。
楊柳枝詞 韓琮 
枝鬥纖腰葉鬥眉，春來無處不如絲。霸陵原上多離別，少有長條拂地垂。